**Ninety One** կամ **91** (ղազ.՝ Тоқсан бір), ղազախական բոյզ բենդ, դեբյուտը կատարել է JUZ Entertainment լեյբլի ներքո 2015 թվականի սեպտեմբերի 1-ին։ Խմբի անդամներն են՝ A.Z. (Ազիմատ Զենկաև), ALEM (Բատիրխան Մալիկով), ACE (Ազիմատ Աշմակին), ZAQ (Դուլատ Մուխամետկալիև) և BALA (Դանիյար Կուլումշին)։ Քյու փոփ անգլ.՝ Qazaq-pop երաժշտական ժանրի հիմնադիրներն են։ Խմբի պրոդյուսերը ղազախական ORDA խմբի անդամ Երբոլատ Բեդելխանն է։

Անվանում
--------

Խմբի անվանումը տղաները բացատրում են այսպես․

|  |  |  |
| --- | --- | --- |
|  | 'Ninety One'-ը կամ «Իննսուն մեկը» այն թվականն է, երբ Ղազախստանը անկախություն ձեռք բերեց։ Այսպիսով մենք ցանկանում ենք ստեղծել մեր սեփական, մյուս ղազախական կատարողներից անկախ ոճը։ |  |

Պատմություն
-----------

### 2015. Դեբյուտ։ Айыптама

Նայնթի Ուան խումբը հիմնադրվել է 2014 թվականին՝ K-Top Idols նախագծի հիման վրա։ ZAQ-ը և A.Z.-ն այս նախագծի հաղթողներն էին, իսկ ALEM-ը և BALA-ն խմբին միացել են լսումների արդյունքում։ ACE-ն խմբին է միացել Հարավային Կորեայի SM-Entertainment գործակալությունում ստաժավորում անցնելուց հետո։ Ի սկզբանե խումբը կոչվել է KTI-boys և W։ Նախապատրաստությունից կես տարի անց՝ 2015 թվականի սեպտեմբերի 1-ին նրանք անվանումը փոխել են՝ դարձնելով Ninety One և թողարկել են իրենց առաջին սինգլը՝ «Айыптама»-ն (*«Մի՛ կշտամբիր»*)։

2015 թվականի սեպտեմբերին թողարկվեց երգի տեսահոլովակը, որը Ղազախստանի երաժշտական հեռուստաալիքների չարթերը գլխավորեց 20 շաբաթ։ 2015 թվականի դեկտեմբերի 1-ին խումբը ներկայացրեց դեբյուտային «Айыптама» մինի ալբոմը։

### 2016․ Қайтадан

2016 թվականին թողարկվեց «Қайтадан» (հայ.՝ «*Նորից»*) երգի տեսահոլովակը, որը գլխավորեց Gakku TV ալիքի տեսահոլովակների չարթը, ինչպես նաև թուրքական TMB չարթը։

### 2016․ Қалай қарайсың

2016 թվականի դեկտեմբերի 11-ին թողարկվեց «Қалай қарайсың» (հայ.՝ *«Ինչպե՞ս ես դու դրան նայում»*) երգի տեսահոլավակը, որը «Glaмұр для дур» ֆիլմի սաունդթրեկն է։ Երգն այս անգամ նույնպես դարձավ հիթ Ղազախստանում և Gakku շքերթի առաջին հորիզոնականին մնաց 20 շաբաթ։

### 2017․ Су асты

2017 թվականի մայիսի 2-ին թողարկվեց "Су асты" (հայ․՝ *«Ջրի տակ»*) երգի տեսահոլովակը։ Այստեղ ցույց է տրվում, թե ինչպես է ղազախական շոու բիզնեսն անցել ջրի տակ։

Անդամներ
--------

| Բեմականանուն | Իրականանուն | Ծննդյանամսաթիվ | Ծննդավայր | Կարգավիճակըխմբում |
| --- | --- | --- | --- | --- |
| Հայերեն | Ղազախերեն |
| A.Z. (ԷյԶի) | Ազիմատ Բայբոլատուլի Զենկաև | Азамат Байболатұлы Зенкаев | սեպտեմբերի 28, 1993 | Ղազախստան Ղազախստան, Ատիրաու | խմբի գլխավոր, ռեփեր |
| ALEM (Ալեմ) | Բատիրխան Աբայուլի Մալիկով | Батырхан Абайұлы Мәлік | փետրվարի 18, 1993 | Ուզբեկստան Ուզբեկստան, Ուչուդուկ | վոկալիստ, խմբի ավագը |
| ACE (Էյս) | Ազիմատ Կայրատուլի Աշմակին | Азамат Қайратұлы Ашмақын | օգոստոսի 29, 1993 | Ղազախստան Ղազախստան, Ալմաթի | վոկալիստ, գլխավոր պարող, խմբի դեմքը |
| ZaQ (Զաք) | Դուլատ Բոլատուլի Մուխամետկալիև | Дулат Болатұлы Мұхаметқалиев | փետրվարի 8, 1996 | Ղազախստան Ղազախստան, Սեմեյ | Գլխավոր պարող, գլխավոր ռեփեր |
| BALA (Բալա) | Դանիյար Կուլումշին | Данияр Құлымша | փետրվարի 19, 1998 | Ղազախստան Ղազախստան, Ակտոբե | Գլխավոր վոկալիստ, խմբի կտրսերը |

### A.Z.

**Ազիմատ Բայբոլատուլի Զենկաև**, ռեփեր, ծնվել է 1993 թվականի օգոստոսի 13-ին Ղազախստանի Ատիրաու քաղաքում։ Ունի ավագ քույր և կտրսեր եղբայր։ 2009 թվականից հետաքրքրվում է ռեփով։ 2012 թվականից պրոֆեսիոնալ զբաղվում է անդերգրաունդ ռեփով։ «K-TOP IDOLS» նախագծի հաղթողն է։ Խմբի երգերի բառերի հեղինակն է։

### ALEM

**Բատիրխան Աբայուլի Մալիկով**, խմբի վոկալիստը։ Ծնվել է 1993 թվականի փետրվարի 18-ին Ուզբեկստանի Ուչուդուկ քաղաքում։ Ունի ավագ եղբայր և կրտսեր քույր։ Ավարտել է Չելյաբինսկի մշակույթի և արվեստի ակադեմիան։ «Қазақстан Дауысы» երաժշտական շուոի, Х-ֆակտոր երաժշտական մրցույթի մասնակից։ Բարսելոնայում, Բեռլինում և Ռուսաստանի որոշ քաղաքներում անցկացված միջազգային երաժշտական մրցույթների դափնեկիր։ Խմբի երգերի կոմպոզիտորն է։

### ACE

**Ազիմատ Կայրատուլի Աշմակին**, ծնվել է 1993 թվականի օգոստոսի 29-ին Ղազախստանի մայրաքաղաք Ալմաթիում։ Ունի ավագ դպրոց։ Տ․ Կ․ Ժուգենովի անվան Ղազախստանի ազգային ակադեմիան։ 2012-2015 թվականներին ստաժավորում է անցել հարավկորեական S.M. Entertainment (կորեերեն՝ SM엔터테인먼트) պրոդյուսերական գործակալությունում։ Հետևաբար ղազախերենից և ռուսերենից բացի տիրապետում է նաև կորեերենի։ ALEM-ի հետ խմբի երգերի երաժշտության հեղինակն է։

### ZaQ

**Դուլատ Բոլատուլի Մուխամետկալիև**, ծնվել է 1996 թվականի փետրվարի 8-ին Ղազախստանի Սեմեյ քաղաքում։ Ունի կրտսեր քույր և եղբայր։ Աբիլայ խանի անվան Ղազախստանի միջազգային հարաբերությունների և աշխարհի լեզուների համալսարանի ուսանող է։ K Top Idols նախագծի հաղթող է։ Միջազգային օլիմպիադայի ռուսերեն լեզվի հաղթողն է։ A.Z․-ի հետ խմբի երգերի բառերի հեղինակն է։

### BALA

**Դանիյար Ակիլբայուլի Կուլումշին**, խմբի գլխավոր վոկալիստը։ Ծնվել է 1998 թվականի փետրվարի 19-ին Ղազախստանի Ակտոբե քաղաքում։ Ունի կտրսեր քույր և եղբայր։ Մանկուց հետաքրքրվել է երաժշտությամբ։ ALEM-ի և ACE-ի հետ գրում է երգերի երաժշտությունները։

Սկավառակագրություն
------------------

### Սինգլներ

| Երգի անվանում | Թողարկման ամսաթիվ | Ալբոմ |
| --- | --- | --- |
| Ղազախերեն անվանում | Հայերեն թարգմանություն |
| Айыптама | Մի՛ մեղադրիր | 01.09.2015 | «Айыптама» մինի ալբոմ |
| Кайтадан | Կրկին | 26.01.2016 | «Айыптама» մինի ալբոմ |
| Қалай Қарайсың? | Ինչպե՞ս ես դու դրան նայում | 10.02.2016 | «Айыптама» մինի ալբոմ |
| Қайырлы түн | Բարի գիշեր |  | «Айыптама» մինի ալբոմ |
| Ұмытпа | Մի մոռացիր | 18.03.2016 | «Айыптама» մինի ալբոմ |
| Su asty | Ջրի տակ | 01.05.2017 | «Qarangy Zharyq» |
| ЛЯ |  |  | «Qarangy Zharyq» |
| Yeski taspa bii | Հին ձայնասկավառակի պարը | 05.06.2017 | «Qarangy Zharyq» |
| Bugingi kun | Այսօրվա օրը |  | «Qarangy Zharyq» |
| Bayau | Դանդաղ | 10.07.2017 | «Qarangy Zharyq» |
| M.B.B.A.B.B.D (Махаббат бар бұл әлемде бақытты бол деген) | Այս կյանքում կա սեր, երջանիկ եղի՛ր |  | «Qarangy Zharyq» |
| Mooz | Սառույց | 21.08.2017 | «Qarangy Zharyq» |
| У | Թույն |  | «Qarangy Zharyq» |
| Ah!Yah!Mah! | Մի՛ խղճա | 31.12.2017 | «Qarangy Zharyq» |
| Sau bol | Մինչ հանդիպում |  | «Qarangy Zharyq» |
| Ah! Yah! Mah! | Այամա | 31.12.2017 | «Qarangy Zharyq» |

#### Ալբոմներ

| № | Մինի ալբոմ | Տեղեկատվություն |
| --- | --- | --- |
| 1. | «Айыптама» մինի ալբոմ | Ալբոմի պրեզենտացիան անցկացվել է 2015 թվականի դեկտեմբերի 1-ին (Ալմաթի) և դեկտեմբերի 17ին (Աստանա)։ |

* Ալբոմ «Qarangy Zharyq» (2-րդ ալբոմ), բաղկացած է 5 մասից։

Ծանոթագրություններ
------------------

1. ↑  «В Казахстане появилась новая группа NINETY ONE». Արխիվացված է օրիգինալից 2018 թ․ նոյեմբերի 27-ին. Վերցված է 2018 թ․ փետրվարի 19-ին.
2. 1 2 3 4  «Группа Ninety One презентовала дебютный мини-альбом «Айыптама»» (ղազախերեն). Tengrinews.kz. 30 декабря 2015. Վերցված է 2016 թ․ օգոստոսի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նայնթի Ուան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | MusicBrainz |

 |